कहां तो मैं सोच रही थी कि शादी की थकान के कारण पलंग पर लेटते ही नींद के आगोश में समा जाऊंगी, लेकिन यहां तो स्मृतियों के ताने-बाने ने मेरी नींद को कहीं दूर पटक दिया था. पास ही खर्राटे भरते नीरज को देखकर मुझे ईर्ष्या हो रही थी. पुरुष गृहस्थी में रहते हुए भी कितना निर्लिप्त जीवन जी सकता है. न किसी को कोई अतिरिक्त मोह और न भावनाओं से कोई अतिरेक ज्वार. दुनियाभर की संवेदनाएं तो मानो स्त्रियों के लिए ही बनी हैं, जिसकी दुख में भी आंखें बरस पड़ती हैं और ख़ुशी में भी.